钦定古今图书集成/理学汇编/经籍典/第128卷 > 《乂用三德疏》王岩叟
## 钦定古今图书集成/理学汇编/经籍典/第128卷 > 《乂用三德疏》王岩叟

司马康讲《洪范》至“乂用三德” ，哲宗曰：“止此三德，为更有德。” 岩叟退而上疏。

“三德者，人君之大本，得之则治，失之则乱，不可须臾
去”者也。臣请别而言之。夫明是非于朝廷之上，判忠
邪于多士之间，不以顺己而忘其恶，不以逆己而遗
其善，私求不徇于所爱，公议不迁于所憎，竭诚尽节
者，任之当勿二，罔上盗宠者弃之当勿疑。惜纪纲，谨
法度，重典刑，戒姑息，此人主之正直也。远声色之好，
绝盘游之乐，勇于救天下之弊，果于断天下之疑，邪
说不能疑，非道不能说，此人主之刚德也。“居万乘之
尊而不骄，享四海之富而不溢，聪明有馀而处之若
不足，俊杰并用而求之如不及，虚心以访道，屈己以
从谏，惧若临渊，怯若履薄，此人主之柔德也。三者足
以尽天下之要，在陛下力行何如耳。”